Document ID: 31997R0922

RÅDETS FORORDNING (EF) Nr. 922/97 af 20. maj 1997 om ændring af forordning (EØF) nr. 1765/92 om indførelse af en støtteordning for producenter af visse markafgrøder
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 42 og 43,
under henvisning til forslag fra Kommissionen (1),
under henvisning til udtalelse fra Europa-Parlamentet (2),
under henvisning til udtalelse fra Det Økonomiske og Sociale Udvalg (3), og
ud fra følgende betragtninger:
Ved produktion på udtagne landbrugsarealer af råvarer, der er bestemt til fremstilling af produkter, som ikke primært er bestemt til konsum eller foderbrug, skal leveringen af råvaren til forarbejdningsvirksomheden af kontrolhensyn bekræftes, inden godtgørelsen kan udbetales til ansøgeren; erfaringen har vist, at overholdelsen af denne bestemmelse gør det vanskeligt at udbetale godtgørelsen inden for den frist, der er fastsat til 31. december; den sidste frist for udbetalingen af godtgørelsen for jordudtagningsforpligtelsen bør derfor udskydes til den 31. marts i det tilfælde, hvor de udtagne arealer anvendes til produktion af råvarer, der er bestemt til fremstilling af produkter, som ikke primært er bestemt til konsum eller foderbrug;
forordning (EØF) nr. 1765/92 (4) bør derfor ændres -
UDSTEDT FØLGENDE FORORDNING:
Artikel 1
I artikel 10, stk. 1, i forordning (EØF) nr. 1765/92 tilføjes følgende punktum:
»Ved anvendelse af artikel 7, stk. 4, udbetales godtgørelsen for jordudtagningsforpligtelsen dog mellem den 16. oktober og den 31. marts i det følgende år.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra produktionsåret 1997/98.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. maj 1997.

Labels: 6